Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 1053

94. Árucsoport Bútor; ágyfelszerelés, matrac, ágybetét, párna és más párnázott lakberendezési cikk; másutt nem említett lámpa és világítófelszerelés; megvilágított jelzések, reklámfeliratok, névtáblák és hasonlók; előregyártott épületek 94.01 Ülőbútor (a 94.02 vtsz. alá tartozó kivételével), ággyá alakítható ülőbútor is, és ezek része 9401 10 10 és 9401 10 90 Ülés légijárműhöz Az idetartozó üléseket általában könnyű, de ellenálló anyagból (pl. duralumíniumból) készítik. A legtöbb esetben ezek eltérő felépítésük (állíthatóság, különleges rögzítési mód a padlózathoz vagy a falhoz, biztonsági öv vagy annak beépítésére kialakított hely stb.) alapján különböztethetők meg a másféle járművek üléseitől. A légijárművek katapult-ülései nem tekinthetők a 94.01 vtsz. alá tartozó üléseknek, hanem a légijármű alkatrészeként (88.03 vtsz.) kell azokat osztályozni. 1998/19/II. szám 9401 30 10 Kárpitozott, háttámlával és bútorgörgővel vagy csúszósaruval felszerelve A „kárpitozott ülőalkalmatosságok” kifejezés meghatározását lásd a 9401 61 és 9401 71 HR Alszámos Magyarázatában. 9401 90 10 Légijármű üléséhez Nem tartoznak ide a légijármű személyzeti üléseinek hidraulikus beállító és rögzítő szerkezetei (8412 21 10, 8412 21 91 vagy 8412 21 99 alszám). 94.04 Ágybetét; ágyfelszerelés (pl. matrac, paplan, dunna, vánkos, henger alakú párna, kispárna) és hasonló lakberendezési cikk, rugóval ellátva vagy bármely anyaggal párnázva, vagy belsőleg szerelve, vagy gumivagy műanyag szivacsból, bevonva is 9404 10 00 Ágybetét (matractartó) Lásd a 94.04 vtsz. HR Magyarázatának (A) részét. 9404 90 10 és 9404 90 90 Más Ide tartoznak a 94.04 vtsz. HR Magyarázata (B) részének (2) pontjában felsorolt árucikkek. Ezen alszámok alá kell osztályozni a kiterjesztett vagy hab formájú műanyaggal, gumiszivaccsal, vattával, nemezzel vagy flanellel kitömött elektromos fűtésű párnákat is. 94.05 Lámpa és világítófelszerelés, beleértve a keresőlámpát és a spotlámpát is, és mindezek másutt nem említett alkatrésze; megvilágított jelzések, reklámfeliratok, cégtáblák és hasonlók, állandó jellegű fényforrással szerelve, valamint mindezek másutt nem említett alkatrésze 9405 40 10 Keresőlámpa és spotlámpa Lásd a 94.05 vtsz. HR Magyarázata (I) részének harmadik és negyedik bekezdését. 9405 91 11 Csiszolt üveg, lemez, golyó, körte alakú függődísz, virágformájú darab, függő és hasonló cikk díszcsillárhoz Az idetartozó, főleg csillárok díszítésére használt üvegárukat általában nem egyesével, hanem több elemből álló csoportokban alkalmazzák az egyes fényforrásokhoz. Fő céljuk a fény visszaverése és szétszórása meghatározott fényhatások elérésére. Ezenkívül díszítik is azt a készüléket, amelyre felszerelik őket. 9405 91 19 Másféle (pl. szóróernyő mennyezeti lámpához, gömb, csésze, lámpaernyő, gömb vagy tulipán alakú darab) Az idetartozó termékeket a fény tompítására és szétszórására használják a kívánt fényhatás elérése vagy a természetes fényhatás javítása céljából. Ugyanúgy, mint a 9405 91 11 alatti áruk esetén, ezeknél is keveredik a funkcionális és a többé-kevésbé kifejezett díszítő jelleg, de azoktól eltérően egy fényforráshoz csak egyet használnak belőlük.

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes